b"\n_START_ARTICLE_\nGitano de Balaguer\n_START_SECTION_\nInicis musicals\n_START_PARAGRAPH_\nJoan Porta va iniciar la seva afici\xc3\xb3 per la m\xc3\xbasica a l'edat de 14 anys, tocant temes de Johnny Cash. Als 18 anys va crear el seu primer grup Mocos Rojos, coincidint amb la seva \xc3\xa8poca m\xc3\xa9s desfasada. Al cap d'uns anys, el grup es dissol i despr\xc3\xa9s d'un per\xc3\xadode de reflexi\xc3\xb3 vivint com un rodam\xc3\xb3n a Val\xc3\xa8ncia, i un altre treballant com a mariner a bord d'un iot d'un milionari a Cambrils, Joan Porta, ja amb el nom art\xc3\xadstic de Gitano de Balaguer decideix iniciar la seva carrera en solitari.\n_START_SECTION_\nEleccions municipals de 2011\n_START_PARAGRAPH_\nEl Gitano va presentar la seva candidatura a l'Alcaldia de Balaguer a les Eleccions municipals espanyoles de 2011. Amb tal objectiu, va registrar el partit pol\xc3\xadtic El Gitano de Balaguer (E.G.B.), formaci\xc3\xb3 pol\xc3\xadtica emmarcada en el Moviment Juantxi, corrent pol\xc3\xadtic creat per Ariel Santamaria, l'Elvis de Reus, l\xc3\xadder de la Coordinadora Reusenca Independent."